Lav et referat af nedenstående tekst:

Tekst:
Det kunne være gået grueligt galt, da plantagen ved Vigsø Feriecenter i Thy søndag eftermiddag brød i brand. Ilden bredte sig hurtigt, men takket være en landmand i området blev den bremset. Det fortæller indsatsleder Rasmus Evaldsen. - Han fik pløjet en god rende omkring brandstedet, så ilden ikke kunne sprede sig længere. Den nåede nok at få fat i et område på 100 gange 100 meter, fortæller indsatslederen. Derfor var der heller ikke meget arbejde til Rasmus Evaldsen eller kollegerne fra stationen i Hanstholm, da de nåede frem. Det er anden gang på et døgn, at Nordjyllands Beredskab må rykke ud til en naturbrand. Lørdag gik alarmen ved en spejderhytte ved Støvring, hvor en gruppe voksne og børn ikke slap så heldigt fra at forsøge at riste pølser. Du kan læse historien her:

Referat:
Søndag eftermiddag måtte Nordjyllands Beredskab rykke ud til en naturbrand ved Vigsø i Thy.